อั้นไว้ก่อน! PTTOR-BCP ปรับลดราคากลุ่มเบนซิน-แก๊สโซฮอล์ 50 สต. มีผลพรุ่งนี้
อั้นไว้ก่อน! PTTOR-BCP ปรับลดราคากลุ่มเบนซิน-แก๊สโซฮอล์ 50 สต. มีผลพรุ่งนี้
9 ต.ค. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่มบริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน รวมถึงแก๊สโซฮอล์ อัตรา 50 สตางค์/ลิตร ยกเว้น E85 ปรับลดลง 30 สตางค์/ลิตร ส่วนราคาขายปลีกน้ำมันดีเซลยังคงเดิม มีผลตั้งแต่เวลา 05.00 น. ของวันพรุ่งนี้ (10 ต.ค.)
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ วันพรุ่งนี้ เป็นดังนี้ เบนซิน 95 ของ PTTOR ลิตรละ 38.56 บาท, แก๊สโซฮอล์ 95 ลิตรละ 31.45 บาท, แก๊สโซฮอล์ 91 ลิตรละ 31.18 บาท, E20 ลิตรละ 28.44 บาท,  E85 อยู่ที่ลิตรละ 22.04 บาท และดีเซล อยู่ที่ลิตรละ 29.89 บาท (ราคานี้ยังไม่รวมภาษีท้องที่ของแต่ละจังหวัด)